Цэнтр карэкцыйна-развіваючага навучання і рэабілітацыі месціцца ў адным будынку з сацыяльным прытулкам, побач находзіцца школа-інтэрнат. Таму дзеці з гэтых устаноў звычайна часта бываюць разам і вучацца сябраваць. Супрацоўнічае цэнтр і з тэрытарыяльным цэнтрам сацыяльнага абслугоўвання насельніцтва, цэнтральнай раённай бальніцай, святарамі, школамі і дзіцячымі садкамі. Выхаванцы цэнтра наведваюць музеі, ходзяць у невялікія паходы, выязджаюць з экскурсіямі на прыроду, хоць гэта нялёгка з дзецьмі, якія перамяшчаюцца на калясках ці маюць парушэнні развіцця. Традыцыйна дзеці ўдзельнічаюць у спартыўных святах, тэатралізаваных мерапрыемствах, тыднях міласэрнасці, адпачываюць у аздараўленчым летніку.